X Latvijas Skolu jaunatnes dziesmu un deju svētki

X Latvijas Skolu jaunatnes dziesmu un deju svētki bija Latvijas Skolu jaunatnes dziesmu un deju svētki, kas norisinājās Rīgā, no  līdz . Šajos jaunatnes dziesmu svētkos piedalījās 30 975 dalībnieki. Svētku logo bija rotaļlieta — vilciņš. Koru koncertā "Mana zeme – zemīte skaistā" piedalījās 332 kori ar vairāk nekā 12 600 dalībnieki, kā arī 24 pūtēju orķestri (900 mūziķi), seši tautas deju kolektīvi (450 dejotāji) un 31 bērnu un jauniešu folkloras kopa (440 dalībnieki). Uzstājās arī solisti — Renārs Kaupers, Aisha, Jānis Apeinis, Paula Dukure, Miks Dukurs, Kārlis Būmeisters un citi. Koru Lielo balvu saņēma Jelgavas 4.vidusskolas meiteņu koris "Spīgo". X Latvijas skolu jaunatnes dziesmu un deju svētku laikā Latvijas Televīzija pārraidīja svētku koncertus un citus svētku pasākumus. Svētki noslēdzās ar tautas deju lielkoncertu "Deja kāpj debesīs" Daugavas stadionā, kurā piedalījās 13 760 dejotāji.

Šajos dziesmu svētkos apritēja 50 gadi kopš pirmajiem Latvijas Skolu jaunatnes dziesmu un deju svētkiem 1960. gadā, tāpēc Apvienoto Nāciju Izglītības, zinātnes un kultūras organizācija (UNESCO) iekļāva to pasaules svinamo dienu kalendārā 2010—2011. gadam līdzās 63 citiem visas pasaules notikumiem un pasākumiem, novērtējot dziesmu un deju svētku tradīcijas saglabāšanu un pārmantošanu Baltijas valstīs.

Svētku virsdiriģenti un virsvadītāji

Virsdiriģenti 
Apvienoto koru virsdiriģenti bija K. Ādamsons, L. Celma, G. Ceplenieks, J. Erenštreits, E. Grāvītis, M. Klišāns, A. Platpers, R. Vanags, J. Ustinskovs, bet orķestru virsdiriģenti — H. Bārzdiņš, A. Celms, A. Muižnieks.

Deju svētku virsvadītāji 
Šie bija šo svētku virsvadītāji:
 Baiba Šteina, 
 Agris Daņiļevičs, 
 Olga Freiberga, 
 Jānis Ērglis, 
 Ilze Mažāne, 
 Dace Adviljone, 
 Arta Melnalksne, 
 Gints Baumanis, 
 Lita Freimane, 
 Iluta Mistre,
 Ilmārs Dreļs.

Deju svētku goda virsvadītāji 
Deju svētku goda virsvadītāji:
 I. Saulīte, 
 U. Žagata, 
 O. Štrauss, 
 I. Dimante, 
 T. Aruma, 
 J. Nurka, 
 L. Lūse
 O. Lamass.

Atsauces

Ārējās saites 
 X Latvijas Skolu jaunatnes dziesmu un deju svētku oficiālā mājaslapa
 
 

Latvijas Skolu jaunatnes dziesmu un deju svētki
2010. gads Latvijā